CELEX: 32010R1227
Language: bg
Date: 2010-12-20 00:00:00
Title: Регламент (ЕС) № 1227/2010 на Комисията от 20 декември 2010 година за изменение на Регламент (ЕО) № 1055/2008 за прилагане на Регламент (ЕО) № 184/2005 на Европейския парламент и на Съвета по отношение на критериите за качеството и отчетите за качеството на статистиката на платежния баланс

21.12.2010   
            
            
               BG
            
            
               Официален вестник на Европейския съюз
            
            
               L 336/15
            
         РЕГЛАМЕНТ (ЕС) № 1227/2010 НА КОМИСИЯТА
   от 20 декември 2010 година
   за изменение на Регламент (ЕО) № 1055/2008 за прилагане на Регламент (ЕО) № 184/2005 на Европейския парламент и на Съвета по отношение на критериите за качеството и отчетите за качеството на статистиката на платежния баланс
   ЕВРОПЕЙСКАТА КОМИСИЯ
   като взе предвид Договора за функционирането на Европейския съюз,
   като взе предвид Регламент (ЕО) № 184/2005 на Европейския парламент и на Съвета от 12 януари 2005 г. относно статистиката на Общността относно платежния баланс, международната търговия с услуги и преките чуждестранни инвестиции (1), и по-специално член 4, параграф 3 от него,
   като има предвид, че:
   
               (1)
            
            
               С Регламент (ЕО) № 184/2005 се установява обща рамка за системното изготвяне на статистика на Общността за платежния баланс, международната търговия с услуги и преките чуждестранни инвестиции.
            
         
               (2)
            
            
               С Регламент (ЕО) № 1055/2008 на Комисията (2) бяха установени общите критерии за качеството и периодичността на отчетите за качеството на статистиката на платежния баланс.
            
         
               (3)
            
            
               Общите критерии за качеството и периодичността на отчетите за качеството на статистиката на платежния баланс трябва да бъдат адаптирани с цел да отговарят на критериите за качеството, определени в член 12, параграф 1 от Регламент (ЕО) № 223/2009 на Европейския парламент и на Съвета (3) относно европейската статистика.
            
         
               (4)
            
            
               Поради това Регламент (ЕО) № 1055/2008 следва да бъде съответно изменен.
            
         
               (5)
            
            
               Мерките, предвидени в настоящия регламент, са в съответствие със становището на Комитета по платежния баланс,
            
         ПРИЕ НАСТОЯЩИЯ РЕГЛАМЕНТ:
   Член 1
   Регламент (ЕО) № 1055/2008 се изменя, както следва:
   
               1.
            
            
               Член 2 се заменя със следния текст:
               „Държавите-членки представят отчета си за качеството не по-късно от 31 май всяка година“.
            
         
               2.
            
            
               Приложението се заменя с приложението към настоящия регламент.
            
         Член 2
   Настоящият регламент влиза в сила на двадесетия ден след датата на публикуването му в Официален вестник на Европейския Съюз.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 20 декември 2010 година.
      
         
            За Комисията
         
         
            Председател
         
         José Manuel BARROSO
      
   
   
      (1)  ОВ L 35, 8.2.2005 г., стр. 23.
   
      (2)  ОВ L 283, 28.10.2008 г., стр. 3.
   
      (3)  ОВ L 87, 31.3.2009 г., стр. 164.
   
      ПРИЛОЖЕНИЕ
      1.   Въведение
      
      Отчетът за качество съдържа както количествени, така и качествени показатели за качеството. Комисията (Евростат) предоставя резултатите от количествените показатели за всяка държава-членка, изчислени въз основа на предоставените данни. Държавите-членки ги тълкуват и коментират, като вземат предвид методологиите си за събиране на данни.
      2.   Времеви график
      
      
                  —
               
               
                  Всяка година, до края на първото тримесечие, Комисията (Евростат) предоставя на държавите-членки проектни документи за отчетите за качеството, основаващи се на данните, изпратени през предходната година, предварително частично попълнени с повечето количествени показатели и друга информация, с която разполага Комисията (Евростат).
               
            
                  —
               
               
                  Всяка година, до два месеца след получаването на предварително попълнения отчет за качество и не по-късно от 31 май, държавите-членки предоставят на Комисията (Евростат) попълнения отчет за качество.
               
            3.   Критерии за качество
      
      Отчетът за качество съдържа както количествени, така и качествени показатели, обхващащи всички критерии за качество, определени в член 12, параграф 1 от Регламент (ЕО) № 223/2009.